Diari Oficial de la Generalitat Valenciana


Sumari del DOGV 4170, del 17-01-2002 (2002/335)

ORDRE de 20 de desembre de 2001, de la Conselleria de Cultura i Educació, per la qual es convoca un concurs públic per a la concessió de tretze beques de formació i perfeccionament per a restauradors.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/335


Data del document
:   20-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * assignació per estudis
    * protecció del patrimoni
    * ajuda pública
    * suport econòmic
    * belles arts

ORDRE de 20 de desembre de 2001, de la Conselleria de Cultura i Educació, per la qual es convoca un concurs públic per a la concessió de tretze beques de formació i perfeccionament per a restauradors. [2002/X335]
  
La Conselleria de Cultura i Educació porta a terme unes campanyes de formació i perfeccionament de restauradors orientades a aconseguir un increment de la labor conservadora dels valuosos fons artístics del Museu de Belles Arts i del patrimoni artístic de la Comunitat Valenciana.
  
La conservació d'este patrimoni, fins en les labors més senzilles de manteniment i consolidació, requerix uns coneixements tècnics especialitzats i la comprovació d'una experiència en treballs similars. Per això, a l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre, d'acord amb el que disposa el Decret 108/1992, de 6 de juliol, del Govern valencià, pel qual es regula la concessió de beques, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió de tretze beques de formació i perfeccionament per a restauradors, de les quals dotze es duran a terme en el Centre Tècnic de Restauració, servei dependent de la Direcció General de Promoció Cultural, i la restant es realitzarà al Departament de Restauració de l'IVAM, i s'aproven les bases per les quals es regix la present convocatòria, així com el model d'instància i de declaració responsable, inclosos com a annexos I, II i III en esta ordre.
  
Segon
  
L'import total de les beques és de huitanta-quatre mil cent quaranta-un euros (84.141 euros), pagadors a càrrec de la partida pressupostària 65.49.952.92.5, codi de línia T0045000, del pressupost de la Generalitat Valenciana per a l'exercici de 2002.
  
DISPOSICIÓ ADDICIONAL ÚNICA
  
Segons establix l'article 3 de l'Ordre de 26 de setembre de 1994 de la Conselleria d'Economia i Hisenda, tots els actes dictats en este expedient de tramitació anticipada es consideraran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què van ser produïts.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució d'esta ordre.
  
Segona
  
L'ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa'administrativa, contra la present ordre, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant els òrgans indicats a continuació:
  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 20 de desembre de 2001
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX I
  
Bases per a la concessió de tretze beques de formació i perfeccionament per a restauradors a desenrotllar en el Centre Tècnic de Restauració
  
Primera. Objecte
  
Les beques s'atorguen a fi de facilitar als professionals de la restauració que complisquen els requisits indicats més avall l'aprenentatge de noves tècniques i criteris, i a fi de donar-los la possibilitat de participar amb els equips tècnics del Centre Tècnic de Restauració i de l'IVAM en la conservació i restauració de fons artístics.
  
Segona. Modalitats i dotació econòmica
  
1. Es convoquen tretze beques que es distribuiran de la forma següent:
  
a) Dos beques per a restauradors de pintura sobre tela i taula.
  
b) Dos beques per a restauradors d'escultura.
  
c) Una beca per a restauradors de paper.
  
d) Una beca per a restauradors de tèxtil.
  
e) Una beca per a restauradors de ceràmica.
  
f) Una beca per a restauradors de vidre.
  
g) Una beca per a restauradors d'etnologia.
  
h) Una beca per a restauradors de cuir.
  
i) Una beca per a restauradors de metall.
  
j) Una beca per a restauradors d'arqueologia.
  
k) Una beca per a restauradors d'art modern a l'IVAM.
  
Cada participant podrà optar per una sola modalitat.
  
2. La dotació de cada beca serà de sis mil quatre-cents setanta-dos euros i trenta cèntims (6.472,30 euros), que es pagaran prorratejats en mensualitats, des de la concessió fins al 31 de desembre, amb el lliurament previ del certificat d'aprofitament corresponent expedit pel cap del Servei de Conservació i Restauració de Béns Museístics.
  
Tercera. Requisits dels aspirants
  
Les beques objecte d'esta convocatòria s'adjudicaran a través d'un concurs entre els diversos aspirants que complisquen els requisits següents i els acrediten documentalment:
  
1) Tindre la nacionalitat espanyola i residir en l'àmbit de la Comunitat Valenciana.
  
2) Requisits acadèmics:
  
En les modalitats de pintura sobre tela i taula, escultura, paper, etnologia, arqueologia, vidre, metall, cuir i art modern:
  
- Llicenciatura en Belles Arts i haver cursat assignatures de restauració, o posseir el títol de Diplomat en Restauració per escoles superiors de Conservació i Restauració de Béns Culturals, i tindre experiència en el camp de la restauració de la modalitat corresponent.
  
En la modalitat de ceràmica:
  
- Llicenciatura en Belles Arts i haver cursat assignatures de restauració, o posseir el títol de Diplomat en Restauració per escoles superiors de Conservació i Restauració de Béns Culturals, o el títol de Diplomat per l'Escola Superior de Ceràmica, i tindre experiència en el camp de la restauració de ceràmica.
  
En la modalitat de tèxtil:
  
- El Graduat Escolar i tindre experiència en el camp de la restauració de la modalitat.
  
3) No podran optar a les beques els que hagen sigut beneficiaris d'una beca d'esta mateixa naturalesa anteriorment a la present convocatòria.
  
Quarta. Sol·licituds
  
1. Les sol·licituds, que es formalitzaran segons el model de l'annex II i la modalitat a la qual s'opte, s'hauran de presentar en el termini de quinze dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura i Educació, Direcció General de Promoció Cultural, podran presentar-se en el Registre General de la Conselleria de Cultura i Educació, en les Direccions Territorials de Cultura i Educació de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure els documents següents:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, adreça completa i telèfon de contacte, i en què s'haurà de deixar constància de les circumstàncies fixades en la base tercera, així com de l'acceptació de totes les condiciones establides en estes bases i de la modalitat de la beca a què s'opta.
  
b) Fotocòpia compulsada de la titulació acadèmica, o del certificat de Graduat Escolar en el cas d'optar per la modalitat de tèxtil.
  
c) Fotocòpia compulsada del certificat de l'expedient acadèmic, excepte en el cas d'optar per la modalitat de tèxtil.
  
d) Currículum de la persona sol·licitant.
  
e) Memòria d'algun treball de restauració, segons la modalitat a què s'opte, realitzat per l'aspirant.
  
f) Els treballs adduïts en el currículum es documentaran a través d'un certificat del propietari o de l'empresa per als quals s'ha treballat.
  
g) Les sol·licituds o beques sol·licitades o atorgades per altres administracions i ens públics o privats.
  
h) Fotocòpia compulsada del DNI.
  
i) Certificat d'empadronament que determine el veïnatge en algun municipi de la Comunitat Valenciana.
  
j) Certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, d'acord amb el que disposa l'article 47.7 del Text Refós de la Llei d'Hisenda Pública de la Generalitat Valenciana. En el cas que la persona interessada no estiga ni haja estat obligada en el període dels dotze mesos anteriors a complir les obligacions tributàries i amb la Seguretat Social enumerades en els articles 7 i 8 del Reial Decret 390/1996, d'1 de març (BOE de 21.03.1996), n'hi haurà prou amb la presentació d'una declaració responsable, segons el model de l'annex III d'esta ordre, per a acreditar este punt, d'acord amb el que establix l'article 9 del mateix reial decret.
  
3) Si la sol·licitud no inclou totes les dades exigides o hi falta documentació acreditativa, es requerirà l'interessat perquè en el termini de deu dies hàbils corregisca la falta o aporte els documents preceptius, amb la indicació que si no ho fa, es considerarà que ha desistit de la petició, després d'haver dictat la resolució corresponent, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999.
  
Quinta. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora d'acord amb el barem següent:
  
En les modalitats de pintura, escultura, paper, etnologia, arqueologia, vidre, metall, cuir i ceràmica:
  
- Expedient acadèmic: fins a 4 punts.
  
- Altres títols (grau de doctor, altres titulacions universitàries relacionades amb l'àrea d'humanitats): fins a 1 punt.
  
- Cursos específics de restauració (40 o més hores): fins a 1 punt.
  
- Experiència en restauració en la modalitat a què s'opta, que s'acreditarà a través d'un certificat del propietari o de l'empresa per als quals s'ha treballat: fins a 2 punts.
  
- Publicacions relacionades amb la restauració, aportació de treballs o ponències a congressos, simposis, jornades i seminaris en l'àmbit de la restauració: fins a 1 punt.
  
- Coneixements tècnics de restauració, acreditats per certificat dels centres o empreses per a les quals s'ha desenrotllat esta activitat: fins a 1 punt.
  
En la modalitat de tèxtil:
  
- Experiència en treballs realitzats en el camp de la restauració tèxtil, que s'acreditarà a través d'un certificat del propietari, empresa, museu o centre per als quals s'ha treballat: fins a 6 punts.
  
- Cursos relacionats amb l'activitat tèxtil: fins a 1 punt.
  
- Publicacions, conferències, ponències, etc., relacionades amb l'activitat tèxtil: fins a 1 punt.
  
- Coneixements tècnics de la confecció del teixit, acreditats amb un certificat dels centres o empreses per als quals s'ha fet l'activitat: fins a 2 punts.
  
Sisena. Resolució de la convocatòria
  
Per a la valoració dels mèrits es constituirà una comissió qualificadora integrada per:
  
- Presidenta: la subsecretària de Promoció Cultural.
  
- El director del Museu de Belles Arts de València.
  
- El director del Museu Nacional de Ceràmica González Martí.
  
- El cap de l'Àrea de Museus i Belles Arts.
  
- El cap del Servei de Conservació i Restauració de Béns Museístics.
  
- Actuarà com a secretari, amb veu però sense vot, un tècnic de restauració designat per la subsecretària de Promoció Cultural.
  
Es faculta la Comissió Qualificadora perquè faça, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts i efectuar un seguiment periòdic del treball realitzat durant la beca. La Comissió podrà tindre tots els assessors que considere convenient.
  
Finalitzada la valoració dels mèrits corresponents a cada expedient, la Comissió Qualificadora elevarà l'acta del concurs amb la proposta d'adjudicació, en el termini màxim de dos mesos comptats des del dia de l'acabament del termini de presentació de sol·licituds, a la subsecretària de Promoció Cultural, la qual resoldrà per delegació la convocatòria de beques. La resolució d'adjudicació es publicarà en el Diari Oficial de la Generalitat Valenciana.
  
Si la resolució corresponent a esta convocatòria no es dicta ni es notifica en el termini de tres mesos comptats des de la data en què la sol·licitud haja tingut entrada en el registre de l'òrgan competent per a la tramitació, es considerarà que l'efecte del silenci administratiu es desestimatori de les sol·licituds presentades.
  
Així mateix, la Comissió Qualificadora podrà formular una proposta en el sentit que la convocatòria siga declarada deserta si, segons el seu parer, no hi ha concursants amb prou mèrits per a meréixer-ne l'adjudicació.
  
Setena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i/o amb la possessió d'altres beques o ajudes semblants.
  
Huitena. Obligacions de la persona becada
  
Tindrà la consideració de beneficiari de la beca el destinatari dels fons públics que haurà de realitzar l'activitat que en fonamentà l'atorgament o que es trobe en la situació que en legitimà la concessió.
  
Les obligacions de la persona becada o beneficiària consistiran a:
  
a) Ampliar i perfeccionar els seus coneixements en la matèria col·laborant amb el personal tècnic del Centre Tècnic de Restauració i del Departament de Restauració de l'IVAM en els treballs específics que la direcció del centre li encomane; a l'efecte, haurà de romandre als locals del centre i complir l'horari que establisca la Direcció General de Promoció Cultural.
  
b) Sotmetre's a les actuacions de control financer corresponents a la Intervenció General en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.
  
d) Presentar en la Direcció General de Promoció Cultural una memòria final en què s'inclourà material fotogràfic professional i es descriuran els continguts de l'activitat desplegada. Haurà de tindre una extensió mínima de 30 fulls.
  
Novena. Resultats científics
  
Els resultats científics derivats dels treballs que la persona becada realitze quedaran en propietat de la Conselleria de Cultura i Educació, i no podran ser utilitzats per la persona becada sense l'autorització corresponent.
  
Deu. Duració de les beques
  
Les beques objecte d'esta convocatòria tindran una duració que anirà des de la concessió fins al 31 de desembre de 2002.
  
Onze. Naturalesa de les beques
  
Les beques són de formació i perfeccionament de coneixements amb els tècnics especialistes del Centre Tècnic de Restauració i de l'IVAM.
  
El fet d'obtindre una beca no establix cap tipus de relació laboral amb la Conselleria de Cultura i Educació ni amb el centre on s'ha realitzat, ni suposa cap compromís per a la incorporació posterior de la persona becada a la plantilla del centre.
  
Dotze. Contravencions i disposicions subsegüents
  
La Conselleria de Cultura i Educació podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb la persona interessat, quan s'incórrega en alguna de les causes següents:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense un motiu que ho justifique, les condiciones establides en la present convocatòria.
  
Tretze
  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades a la persona beneficiària amb motiu de la concessió de la beca.
  
ANNEX II
  
Sol·licitud de participació en el concurs públic per a la concessió de tretze beques de formació i perfeccionament per a restauradors que es duran a terme al Centre Tècnic de Restauració i al Departament de Restauració de l'IVAM.
  
1. Dades de la persona sol·licitant:
  
Nom i cognoms
  
Adreça
  
Localitat
  
Codi postal
  
Telèfon
  
NIF
  
2. Requisits que complix la persona sol·licitant i acredita documentalment:
  
Modalitats de pintura, escultura, paper, etnologia, arqueologia, vidre, metalls, cuir i art modern:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulació superior en..., per la Universitat....
  
- Diplomatura en Restauració per l'Escola Superior de Conservació i Restauració de Béns Culturals de...
  
Modalitat de ceràmica:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulació superior en..., per la Universitat....
  
- Diplomatura en Restauració per l'Escola Superior de Conservació i Restauració de Béns Culturals de....
  
- Diplomatura per l'Escola Superior de Ceràmica.
  
Modalitat de tèxtil:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Certificat del Graduat Escolar.
  
3. Acceptació de les bases de la convocatòria
  
La persona sol·licitant coneix les bases de la convocatòria del concurs públic per a la concessió de tretze beques de formació i perfeccionament per a restauradors que es duran a terme al Centre Tècnic de Restauració i al Departament de Restauració de l'IVAM, i accepta totes les condicions que s'hi establixen.
  
4. Documentació adjunta:
  
Modalitats de pintura, escultura, paper, etnologia, arqueologia, vidre, metalls, cuir, ceràmica i art modern:
  
- Fotocòpia compulsada del DNI.
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum.
  
- Memòria d'algun treball de restauració, segons la modalitat a què s'opte, realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base quinta.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, o, si és procedent, una declaració responsable de no estar obligat a presentar-los.
  
Modalitat de tèxtil:
  
- Fotocòpia compulsada del DNI.
  
- Fotocòpia compulsada del certificat de Graduat Escolar.
  
- Currículum.
  
- Memòria d'algun treball de restauració realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base quinta.
  
- Certificats vigents acreditatius d'estar al corrent en el compliment de les obligacions tributàries estatals i/o autonòmiques i amb la Seguretat Social, o, si és procedent, una declaració responsable de no estar obligat a presentar-los.
  
5. Petició (1) (2)
  
Sol·licita que l'admeten al concurs públic per a la concessió de tretze beques de formació i perfeccionament per a restauradors que es duran a terme al Centre Tècnic de Restauració i al Departament de Restauració de l'IVAM.
  
...., ...d.... de 2002
  
(firma)
  
(1) A l'efecte del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú en la nova redacció donada en la Llei 4/1999, de 13 de gener, es comunica que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjudici d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat i notificat la resolució corresponent seria desestimatori de la sol·licitud.
  
(2) Les dades personals contingudes en este imprés podran ser incloses en un fitxer per a ser emprades per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències. La persona interessada es podrà dirigir a qualsevol òrgan de la Conselleria per a exercir els drets d'accés, rectificació, cancel·lació i oposició, segons que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL
  
ANNEX III
  
Sr./Sra-
  
DNI?, i domicili a-
  
Realitza la següent
  
DECLARACIÓ RESPONSABLE
  
Que, a l'efecte de sol·licitar la participació en el concurs públic convocat per l'Ordre de 20 de desembre de 2001, de la Conselleria de Cultura i Educació, per la qual es convoca un concurs públic la concessió de tretze beques de formació i perfeccionament per a restauradors que es duran a terme al Centre Tècnic de Restauració i al Departament de Restauració de l'IVAM, i de complir l'exigència d'acreditar trobar-se al corrent de les obligacions tributàries i amb la Seguretat Social establida en l'article 47.7 del Text Refós de la Llei d'Hisenda Pública de la Generalitat Valenciana.
  
No estic obligat/ada de presentar una declaració relativa a les obligacions tributàries estatals i/o autonòmiques i amb la Seguretat Social, d'acord amb l'article 9 del Reial Decret 390/1996, d'1 de març, per no estar ni haver estat obligat/ada en el període dels dotze mesos anteriors a l'emissió de la present declaració a complir les obligacions tributàries i amb la Seguretat Social enumerades en els articles 7 i 8 del mateix reial decret.
  
València,
  
CONSELLERIA DE CULTURA I EDUCACIÓ
  
DIRECCIÓ GENERAL DE PROMOCIÓ CULTURAL